Z A P I S N I K

sa 1. (konstituirajuće) sjednice Općinskog vijeća Općine Kloštar Podravski,

održane 9. lipnja 2025. godine u vijećnici Općine Kloštar Podravski,

Kralja Tomislava 2

 Sjednica je sazvana sazivom od strane pročelnice JUO Kloštar KLASA: 024-02/25-01/07, URBROJ: 2137-16-01/01-25-01 od 2. lipnja 2025. godine.

 Sjednicu je u 19,00 sati otvorila pročelnica JUO Općine Kloštar Podravski, Nataša Martinčević. Pozdravila je sve članove Općinskog vijeća i goste koji su nazočni ovoj konstituirajućoj sjednici.

Pročelnica: Sukladno članku 40. Statuta Općine Kloštar Podravski („Službeni glasnik Koprivničko-križevačke županije“ broj 4/21) i članku 2. stavku 2. Poslovnika Općinskog vijeća Općine Kloštar Podravski („Službeni glasnik Koprivničko-križevačke županije“ broj 11/13, 3/18, 7/20. i 4/21), konstituirajuću sjednicu Općinskog vijeća saziva pročelnik Jedinstvenog upravnog odjela Općine Kloštar Podravski. Sjednica je sazvana sazivom od 2. lipnja 2025. za danas, 9. lipnja 2025. u 19,00 sati te su svi pozvani potvrdili primitak saziva.

Da bi se mogao utvrditi kvorum, izvršit će se prozivka članova Općinskog vijeća.

1. Marija Šimunko
2. Marijan Belec
3. Andrej Skec
4. Antonija Haleuš
5. Marijana Lovrenčec
6. Lidija Gatalica
7. Ivica Cmrk
8. Tomislav Furdić
9. Ana Jelušić
10. Mario Koprolčec
11. Josip Baltić
12. Darijo Šogorić
13. Antun Ritonja

Konstatira se da ovoj konstituirajućoj sjednici prisustvuje 12 članova Općinskog vijeća te svi izabrani članovi imaju pravo sudjelovanja i odlučivanja na konstituirajućoj sjednici od samog početka.

Sjednici nije prisutan Mario Koprolčec iz objektivnih razloga.

Ostali prisutni:

1.Siniša Pavlović, kandidat s liste HDZ-a, za načelnika, načelnik,

2. Ivan Čupen, kandidat s liste HDZ-a, za člana Općinskog vijeća,

3. Andrea Živko, djelatnica JUO Općine Kloštar Podravski,

4. Sanja Seleš, djelatnica JUO Općine Kloštar Podravski,

5. Valentina Huđek Šantek, djelatnica KOMUNALNO KP,

6. Dubravka Domović, djelatnica JUO Općine Kloštar Podravski, zapisničarka.

Pročelnica najavljuje odavanje počasti domovini.

Pušta se tonska snimka himne "Lijepa naša domovino".

Pročelnica navodi da je prijedlog dnevnog reda dostavljen je u pozivu za sjednicu.

**DNEVNI RED:**

1. Izbor predsjednika i članova Mandatne komisije
2. Izvješće Mandatne komisije i verifikacija mandata članova Općinskog vijeća Općine Kloštar Podravski,

 -utvrđivanje člana Općinskog vijeća Općine Kloštar Podravski koji će predsjedavati

 sjednicom do izbora predsjednika,

 - svečana prisega članova Općinskog vijeća Općine Kloštar Podravski

1. Izbor predsjednika i članova Odbora za izbor i imenovanja
2. Izbor predsjednika i potpredsjednika Općinskog vijeća Općine Kloštar Podravski
3. Izbor predsjednika i članova Odbora za statutarno-pravna pitanja
4. Izbor predsjednika i članova Odbora za Proračun i financije
5. Izbor predsjednika i članova Odbora za međuopćinsku suradnju
6. Izbor predsjednika i članova Odbora za zaštitu potrošača

Moli da se o prijedlogu dnevnog reda vijećnici izjasne glasovanjem. Tko je "ZA", tko je "PROTIV", „SUZDRŽAN”.

Konstatira da je dnevni red usvojen jednoglasno.

Pročelnica predlaže da se nastavi s radom prema dnevnom redu.

**Točka 1.**

IZBOR PREDSJEDNIKA I ČLANOVA MANDATNE KOMISIJE

Pročelnica daje objašnjenje kako se sukladno članku 3. Poslovnika, na konstituirajućoj sjednici bira Mandatna komisija koja ima predsjednika i dva člana.

Mandatna komisija podnosi izvješće Općinskom vijeću o provedenim izborima za Općinsko vijeće i imenima izabranih članova Općinskog vijeća, o podnesenim ostavkama na dužnost člana Općinskog vijeća, o imenima članova kojima mandat miruje zbog obnašanja nespojive dužnosti te o zamjenicima članova koji umjesto njih počinju obnašati dužnost zamjenika člana Općinskog vijeća, izvješćuje o prestanku mirovanja mandata članova Općinskog vijeća po sili zakona te izvješćuje o početku mirovanja mandata te o zamjeniku člana i da su ispunjeni zakonski uvjeti za početak mandata zamjeniku člana. Također, na konstituirajućoj sjednici Mandatna komisija utvrđuje člana predstavničkog tijela koji će preuzeti predsjedanje sjednicom do izbora predsjednika.

Predlaže da se u Mandatnu komisiju izaberu:

1. ANDREJ SKEC, za predsjednika

2. LIDIJA GATALICA, za člana

3. MARIJA ŠIMUNKO, za člana

Da li netko ima drugačiji prijedlog? Nema.

Da li predloženi kandidati prihvaćaju kandidaturu? Prihvaćaju.

Budući da nema drugih prijedloga, daje ovaj prijedlog na glasovanje. Tko je "ZA“ "PROTIV" i „SUZDRŽAN“ .

Utvrđuje da je Mandatna komisija izabrana sa 10 glasova "ZA“ i 2 glasa "PROTIV" (Josip Baltić i Antun Ritonja).

Moli Mandatnu komisiju da preuzmu potvrde izabranih članova te se povuku i pripreme Izvješće.

Određuje stanku u trajanju od pet minuta i molim da svi prisutni ostanu u ovoj dvorani.

**Točka 2.**

IZVJEŠĆE MANDATNE KOMISIJE I VERIFIKACIJA MANDATA

ČLANOVA OPĆINSKOG VIJEĆA

Pročelnica moli predsjednika Mandatne komisije da podnese Izvješće.

Andrej Skec podnosi I Z V J E Š Ć E o provedenim izborima za Općinsko vijeće Općine Kloštar Podravski:

 Izbori za članove Općinskog vijeća Općine Kloštar Podravski provedeni su dana 18. svibnja 2025. godine sukladno Zakonu o lokalnim izborima (»Narodne novine« broj 144/12, 121/16, 98/19, 42/20, 144/20. i 37/21).

 Prema Izvješću Općinskog izbornog povjerenstva Općine Kloštar Podravski o provedenim izborima, u Općinsko vijeće Općine Kloštar Podravski izabrani su članovi:

1. Siniša Pavlović HDZ
2. Ivan Čupen HDZ
3. Marija Šimunko HDZ
4. Marijan Belec HDZ
5. Andrej Skec HDZ
6. Antonija Haleuš HDZ
7. Marijana Lovrenčec HDZ
8. Lidija Gatalica HDZ
9. Ivica Cmrk HDZ
10. Mario Koprolčec KANDIDACIJSKA LISTA GRUPE BIRAČA
11. Josip Baltić KANDIDACIJSKA LISTA GRUPE BIRAČA
12. Darijo Šogorić HSS, MREŽA NEZAVISNIH LISTA-MREŽA
13. Antun Ritonja SDP

 Nadalje, za općinskog načelnika Općine Kloštar Podravski u prvom krugu Lokalnih izbora izabran je Siniša Pavlović.

Sukladno članku 90. stavku 4. Zakona o lokalnim izborima, općinskom načelniku koji je ujedno i izabran za člana općinskog vijeća, mandat člana Općinskog vijeća miruje po sili zakona obzirom da se radi o nespojivoj dužnosti iz članka 89. stavka 1. Zakona.

U skladu s člankom 81. stavkom 2. Zakona, politička stranka predlaže zamjenika člana.

1.Utvrđuje se da izabranom članu Općinskog vijeća Siniši Pavloviću, radi nespojivog obnašanja dužnosti, mandat miruje po sili zakona. Utvrđuje se da Općinski odbor Hrvatske demokratske zajednice Kloštar Podravski daje pismenim putem očitovanje o imenovanju za zamjenika izabranog člana Siniše Pavlovića, kojim se imenuje Ana Jelušić iz Kloštra Podravskog, neizabrani kandidat sa stranačke liste, što je potvrđeno uvidom u kandidacijsku listu Hrvatske demokratske zajednice, na mjesto člana Općinskog vijeća.

2.Utvrđuje se da je izabrani član s kandidacijske liste Hrvatske demokratske zajednice Ivan Čupen iz osobnih razloga mandat stavio u mirovanje. Utvrđuje se da Općinski odbor Hrvatske demokratske zajednice Kloštar Podravski daje pismenim putem očitovanje o imenovanju za zamjenika izabranog člana Ivana Čupen, kojim se imenuje Tomislav Furdić iz Prugovca, neizabrani kandidat sa stranačke liste, što je potvrđeno uvidom u kandidacijsku listu Hrvatske demokratske zajednice, na mjesto člana Općinskog vijeća.

 Prema gore navedenom, utvrđuje se da su svi članovi Općinskog vijeća izabrani pravovaljano i da mogu izvršavati svoja mandatna prava.

UTVRĐIVANJE ČLANICE/ČLANA OPĆINSKOG VIJEĆA KOJI ĆE PREDSJEDAVATI SJEDNICOM DO IZBORA PREDSJEDNIKA

 Prema odredbi članka 87. stavka 4. Zakona o lokalnim izborima, konstituirajućoj sjednici do izbora predsjednika predsjeda prvi izabrani član s kandidacijske liste koja je dobila najviše glasova, odnosno s liste Hrvatske demokratske zajednice. Budući je prvi član s te liste Siniša Pavlović, izabran na nespojivu dužnost općinskog načelnika, a drugi član s te liste Ivan Čupen je mandat stavio u mirovanje, sjednicom će do izbora predsjednika predsjedati sljedeći izabrani član s te kandidacijske liste, odnosno Marija Šimunko, koja se nalazi na rednom broju 3. kandidacijske liste.

U Kloštru Podravskom, 9. lipnja 2025.

Pročelnica moli da se podizanjem ruke vijećnici izjasne o prihvaćanju Izvješća Mandatne komisije. Tko je "ZA“ "PROTIV" i „SUZDRŽAN“ .

Utvrđuje se da je Izvješće usvojeno sa 10 glasova "ZA“ i 2 glasa "PROTIV" (Josip Baltić i Antun Ritonja).

Sukladno Izvješću Mandatne komisije, sjednicom do izbora predsjednika predsjedavat će Marija Šimunko te ona preuzima vođenje sjednice.

Marija Šimunko navodi da u skladu s odredbom članka 4. Poslovnika Općinskog vijeća Općine Kloštar Podravski, članovi Općinskog vijeća daju prisegu.

Tekst prisege podijeljen je prije početka sjednice, a sukladno Poslovniku, predsjedatelj čita tekst prisege.

Nakon čitanja teksta prisege, proziva se svaki član pojedinačno. Nakon što je izgovoreno njegovo ime i prezime, član ustaje i izgovara: "PRISEŽEM" a nakon toga će potpisati tekst svečane prisege te ga predati nakon sjednice predsjedniku Općinskog vijeća.

U ime svih Marija Šimunko izgovara prisegu.

 " Prisežem da ću prava i obveze člana Općinskog vijeća obavljati savjesno i odgovorno radi gospodarskog i socijalnog probitka Općine Kloštar Podravski i Republike Hrvatske, da ću se u obavljanju dužnosti člana pridržavati Ustava Republike Hrvatske, zakona i Statuta Općine Kloštar Podravski te da ću štititi ustavni poredak Republike Hrvatske.”

Prozivka:

1.Marija Šimunko (proziva se zadnja)

2.Marijan Belec

3.Andrej Skec

4.Antonija Haleuš

5.Marijana Lovrenčec

6.Lidija Gatalica

7.Ivica Cmrk

8.Tomislav Furdić

9.Ana Jelušić

10.Josip Baltić

11.Darijo Šogorić

12.Antun Ritonja

Marija Šimunko izjavljuje da prisežee za člana Općinskog vijeća.

U 19:22 sati na sjednicu dolazi Mario Koprolčec koji se ispričava zbog kašnjenja.

Predsjedateljica ponovno čita prisegu nakon koje Mario Koprolčec izjavljuje da priseže.

**Točka 3.**

IZBOR PREDSJEDNIKA I ČLANOVA ODBORA

ZA IZBOR I IMENOVANJA

Marija Šimunko daje objašnjenje da nakon dane prisege, članovi Općinskog vijeća biraju predsjednika i 2 člana Komisije za izbor i imenovanja. Komisija predlaže izbor predsjednika i potpredsjednika Općinskog vijeća, članova radnih tijela Općinskog vijeća, imenovanje i razrješenje i drugih osoba određenih Statutom i drugim odlukama Općinskog vijeća.

Predlaže da se u Odbor za izbor i imenovanja izaberu:

1. LIDIJA GATALICA, za predsjednicu,
2. IVICA CMRK, za člana,
3. DARIJO ŠOGORIĆ, za člana.

Da li netko ima drugačiji prijedlog? Nema.

Da li predloženi kandidati prihvaćaju kandidaturu? Prihvaćaju.

Budući da nema drugih prijedloga, daje se prijedlog na glasovanje. Glasuje se javno većinom glasova prisutnih.

Tko je "ZA" "PROTIV" i „SUZDRŽAN“.

Utvrđujee se da je Odbor za izbor i imenovanja izabran, sa 10 glasova "ZA“ i 3 glasa "PROTIV" (Josip Baltić, Antun Ritonja i Mario Koprolčec).

**Točka 4.**

IZBOR PREDSJEDNIKA I POTPREDSJEDNIKA OPĆINSKOG VIJEĆA

Marija Šimunko navodi kako prema odredbi članka 18. Poslovnika Općinsko vijeće ima predsjednika i jednog potpredsjednika, a sukladno članku 6. Poslovnika, Komisija za izbor i imenovanja predlaže Općinskom vijeću izbor predsjednika i potpredsjednika Općinskog vijeća pa moli predsjednika Odbora za izbor i imenovanja da predloži kandidate za izbor predsjednika i jednog potpredsjednika Općinskog vijeća Općine Kloštar Podravski.

Lidija Gatalica obrazlaže da se Predsjednik i potpredsjednik Općinskog vijeća biraju iz reda predstavničke većine. Prijedlog članova Općinskog vijeća mora biti podnesen u pisanom obliku i potvrđen potpisom predlagača.

Temeljem predanih pisanih prijedloga

ZA PREDSJEDNIKA OPĆINSKOG VIJEĆA PREDLAŽE SE MARIJAN BELEC (HDZ),

ZA POTPREDSJEDNIKA OPĆINSKOG VIJEĆA PREDLAŽE SE MARIJANA LOVRENČEC (HDZ).

Marija Šimunko daje upit ima li drugih prijedloga? Nema.

Da li predloženi kandidati prihvaćaju kandidaturu? Prihvaćaju.

Napominje da se izbor predsjednika i potpredsjednika Općinskog vijeća obavlja javnim glasovanjem, zasebno za svakog kandidata.

Javno glasovanje provodi se dizanjem ruku.

Prijedlozi se daju POJEDINAČNO na glasovanje, potrebno je izjasniti se sa "ZA" "PROTIV" ili „SUZDRŽAN“.

Na glasanje se daje prijedlog da Marijan Belec bude predsjednik Općinskog vijeća.

Utvrđujee se da je sa 10 glasova "ZA“ i 3 glasa "PROTIV" (Josip Baltić, Antun Ritonja i Mario Koprolčec) za predsjednika Općinskog vijeća izabran Marijan Belec.

Na glasanje se daje prijedlog da Marijana Lovrenčec bude potpredsjednica Općinskog vijeća.

Sa 10 glasova "ZA“ i 3 glasa "PROTIV" (Josip Baltić, Antun Ritonja i Mario Koprolčec), za potpredsjeddnicu Općinskog vijeća izabrana je Marijana Lovrenčec.

Utvrđuje se da su propisanom većinom izabrani:

 1. MARIJAN BELEC- za predsjednika,

 2. MARIJANA LOVRENČEC - za potpredsjednicu.

Ovime je konstituirano Općinsko vijeće Općine Kloštar Podravski te se moli predsjednik Općinskog vijeća da uzme riječ.

Marijan Belec zahvaljuje na izboru i ukazanom povjerenju te čestitam potpredsjednici Općinskog vijeća na izboru.

Općinski načelnik na konstituirajućoj sjednici Općinskog vijeća polaže prisegu, a čita je predsjednik Općinskog vijeća. Nakon pročitane prisege, izgovorit će ime općinskog načelnika koji će ustati i izgovoriti „PRISEŽEM“.

Čita se prisega.

„Prisežem da ću dužnost općinskog načelnika Općine Kloštar Podravski obavljati savjesno i odgovorno i da ću se u svom radu držati Ustava Republike Hrvatske, zakona i Statuta Općine Kloštar Podravski te da ću se zauzimati za svekoliki napredak Republike Hrvatske i Općine Kloštar Podravski.“

Siniša Pavlović, načelnik Općine Kloštar Podravski priseže.

Marijan Belec čestita načelniku na izboru i zahvaljujem na danoj prisezi.

**Točka 5.**

IZBOR PREDSJEDNIKA I ČLANOVA ODBORA

 ZA STATUTARNO-PRAVNA PITANJA

Marijan Belec sukladno Poslovniku, ODBOR ZA STATUTARNO PRAVNA PITANJA stalno je radno tijelo Općinskog vijeća, čine ga predsjednik i dva člana koji se biraju između članova Općinskog vijeća. Odbor za Statutarno-pravna pitanja predlaže Statut i Poslovnik, predlaže pokretanje postupka za njihovu izmjenu te obavljaju druge poslove određene Statutom i Poslovnikom.

Temeljem pisanog prijedloga članova Općinskog vijeća, predlaže da se u Odbor za STATUTARNO-PRAVNA PITANJA izaberu:

1. MARIJA ŠIMUNKO, za predsjednicu,
2. MARIJANA LOVRENČEC, za članicu,
3. TOMISLAV FURDIĆ, za člana.

Da li netko ima drugačiji prijedlog? Nema.

Da li predloženi kandidati prihvaćaju kandidaturu? Prihvaćaju.

Budući da nema drugih prijedloga ovaj je dan na glasovanje.

Tko je "ZA" "PROTIV" i „SUZDRŽAN“.

Utvrđuje se da je Odbor za statutarno-pravna pitanja izabran, sa 10 glasova "ZA“ i 3 glasa "PROTIV" (Josip Baltić, Antun Ritonja i Mario Koprolčec).

**Točka 6.**

IZBOR PREDSJEDNIKA I ČLANOVA ODBORA

 ZA PRORAČUN I FINANCIJE

Marijan Belec Sukladno Poslovniku, ODBOR ZA PRORAČUN I FINANCIJE stalno je radno tijelo Općinskog vijeća, čine ga predsjednik i četiri člana koji se biraju između članova Općinskog vijeća. Odbor za Proračun i financije razmatra pitanja financiranja općine, razmatra prijedloge Proračuna te Godišnjeg i Polugodišnjeg izvještaja o izvršenju proračuna, razmatra prijedloge odluke o privremenom financiranju općine, obavlja i druge poslove određene Statutom i poslovnikom.

Temeljem pisanog prijedloga članova Općinskog vijeća, predlaže da se u Odbor za Proračun i financije izaberu:

1. IVICA CMRK, ZA PREDSJEDNIKA,
2. MARIJA ŠIMUNKO ,ZA ČLANA,
3. ANDREJ SKEC ,ZA ČLANA,
4. LIDIJA GATALICA, ZA ČLANA,
5. ANA JELUŠIĆ, ZA ČLANA.

Ima li drugih prijedloga? Nema.

Prihvaćaju li predloženi kandidati kandidaturu? Prihvaćaju.

Budući da nema drugih prijedloga ovaj je dan na glasovanje. Tko je "ZA" "PROTIV" i „SUZDRŽAN“.

Utvrđuje se da je Odbor za proračun i financije izabran, sa 10 glasova "ZA“ i 3 glasa "PROTIV" (Josip Baltić, Antun Ritonja i Mario Koprolčec).

**Točka 7.**

IZBOR PREDSJEDNIKA I ČLANOVA ODBORA

 ZA MEĐUOPĆINSKU SURADNJU

Marijan Belec sukladno Poslovniku, Odbor za međuopćinsku suradnju ima predsjednika i pet članova, obavlja poslove razmatranja načina promicanja zajedničkih interesa s drugim općinama, razmatra i druge vidove suradnje.

Temeljem pisanog prijedloga članova Općinskog vijeća, predlaže da se u Odbor za međuopćinsku suradnju izaberu:

1. MARIJA ŠIMUNKO, ZA PREDSJEDNIKA,
2. ANTONIJA HALEUŠ, ZA ČLANA,
3. ANA JELUŠIĆ, ZA ČLANA,
4. TOMISLAV FURDIĆ, ZA ČLANA,
5. LIDIJA GATALICA, ZA ČLANA,
6. MARIJANA LOVRENČEC, ZA ČLANA.

Ima li drugih prijedloga? Nema.

Prihvaćaju li predloženi kandidati kandidaturu? Prihvaćaju.

Budući da nema drugih prijedloga ovaj je dan na glasovanje. Tko je "ZA" "PROTIV" i „SUZDRŽAN“.

Utvrđuje se da je Odbor za međuopćinsku suradnju izabran, sa 10 glasova "ZA“ i 3 glasa "PROTIV" (Josip Baltić, Antun Ritonja i Mario Koprolčec).

**Točka 8.**

IZBOR PREDSJEDNIKA I ČLANOVA ODBORA

 ZA ZAŠTITU POTROŠAČA

Marijan Belec sukladno Poslovniku, ODBOR ZA ZAŠTITU POTROŠAČA ima predsjednika i četiri člana. Obavlja poslove: razmatra način zaštite potrošača u smislu ostvarivanja prava na kvalitetu isporučenih usluga, osigurava način zaštite potošača u pogledu kvalitete isporučene energije i proizvoda, obavlja druge poslove u cilju zaštite potrošača.

Temeljem pisanog prijedloga članova Općinskog vijeća, predlaže da u Odbor za ZAŠTITU POTROŠAČA IZABEREMO:

1. ANTONIJA HALEUŠ, ZA PREDSJEDNIKA,
2. ANA JELUŠIĆ, ZA ČLANA,
3. ANDREJ SKEC, ZA ČLANA,
4. IVICA CMRK,ZA ČLANA,
5. MARIJA ŠIMUNKO, ZA ČLANA.

Ima li drugih prijedloga? Nema.

Prihvaćaju li predloženi kandidati kandidaturu? Prihvaćaju.

Budući da nema drugih prijedloga ovaj je dan na glasovanje. Tko je "ZA" "PROTIV" i „SUZDRŽAN“.

Utvrđuje se da je Odbor za zaštitu potrošača izabran, sa 10 glasova "ZA“ i 3 glasa "PROTIV" (Josip Baltić, Antun Ritonja i Mario Koprolčec).

Marijan Belec konstatira da je dnevni red ove sjednice odrađen, zahvaljuje pročelnici i svim članovima na uspješnom konstituiranju Općinskog vijeća Općine Kloštar Podravski za razdoblje od 2025. – 2029. godine.

Siniša Pavlović čestita svim vijećnicima na novom mandatu, kao i predsjedniku Općinskog vijeća te podpredsjednici.

Novom sazivu upućuje želje za konstruktivan i uspješan rad, kao što je to bilo i do sada, te zahvaljuje vijećnicama i vijećnicima koji su protekli mandat odradili složno i uspješno. Budući da je svima zajednički cilj isti, a to je poboljšanje životnih uvjeta svih stanovnika, nada se i želi da se radi na tome.

Nakon toga riječ je uzeo vijećnik Mario Koprločec, no budući da se izjave nisu odnosile na dnevni red koji je iscrpljen, taj dio se kao nepotreban ne uvodi u zapisnik.

Marijan Belec je završio sjednicu.

Sjednica je završena u 19:39 sati.

ZAPISNIČARKA: PREDSJEDNIK:

Dubravka Domović Marijan Belec